पाएं अपने शहर की ताज़ा ख़बरें और फ्री ई-पेपरडाउनलोड करें
बीएमसी चौक में शुक्रवार शाम करीब 6 बजे उस समय हंगामा हो गया जब अकेली युवती को देख कर बाइक पर आए मनचले ने तंग करने की कोशिश की। लड़की ने शोर मचा दिया तो मनचला अपने साथी संग बाइक पर भाग निकला। वहां से निकल रहे एडीजीपी एमएफ फारूकी की सुरक्षा में तैनात कांस्टेबल महिंदर पाल ने लोगों की मदद से मनचले को एपीजे कॉलेज के पास से पकड़ लिया। उधर, थाना नई बारादरी के एसएचओ रविंदर कुमार ने कहा कि मामले की जांच की जा रही है।
पति का चार्जर कहीं रह गया तो लेने चला गया था
अली मोहल्ला की तेल वाली गली की रहने वाली युवती ने कहा कि वह पति संग बाइक पर सवार होकर घर लौट रही थी। इस दौरान पति का मोबाइल चार्जर दफ्तर में रह गया था तो वह उसे बीएमसी चौक में खड़ा कर लेने चले गए। इस दौरान बाइक सवार दो युवक उसके पास आए। एक युवक ने उसे चूमने का इशारा कर तंग करने की कोशिश की और उसके पर्स पर हाथ डाला। इस दौरान युवती ने शोर मचा दिया। शोर सुनकर लोग आए तो दोनों बाइक पर भाग निकले। इतने में पति भी मौके पर आ गया और उन्होंने उक्त युवकों की बाइक का पीछा किया। एपीजे कॉलेज के पास बाइक पर इशारा करने वाले युवक को पकड़ लिया गया, मगर उसका साथी भाग निकला। उधर, पकड़े गए युवक गोल्डी ने कहा कि मैंने कोई इशारा नहीं किया। मैंने गुटखा खाया था तो थूकने लगा था। यह बात सुनकर युवती थाने में भड़क गई तो गोल्डी के पास किसी भी सवाल का कोई जबाव नहीं आया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn